બોડકદેવની નિરમા સ્કૂલને ભાડાપટ્ટે અપાયેલા પ્લે ગ્રાઉન્ડ માટેના રિઝર્વ પ્લોટના મુદ્દે આજથી લગભગ ૧૦ દિવસ પહેલા વાલીઓને એવી ખાતરી આપવામાં આવી હતી કે, ઔડા દ્વારા આ પ્લે ગ્રાઉન્ડનો પ્લોટ ખુલ્લો કરી દેવાશે, બાળકોને બપોરે ૨ વાગ્યા પછી પ્રવેશ પણ આપવાની સુવિધા કરી અપાશે જોકે, વાલીઓ છેતરાયા હોવાની લાગણી અનુભવી રહ્યાં છે કેમ કે, ઔડાએ ચૂપચાપ નિરમા સ્કૂલને પ્લે ગ્રાઉન્ડમાંથી ટેમ્પરરી રસ્તો કાઢવા માટેની મંજુરી આપી દીધી હોવાનો વાલીઓ આક્ષેપ કરી રહ્યાં છે.